بین ڈنک

بین رابرٹ ڈنک (پیدائش: 11 مارچ 1987ءانیسفیل کوئنز لینڈ) ایک آسٹریلوی پیشہ ور کرکٹ کھلاڑی ہے جو اس وقت کھیل رہا ہے اور لاہور قلندرز کے پاور ہٹنگ کوچ ہے۔ اس سے قبل، وہ بگ بیچش لیگ میں میلبورن سٹارز کے لیے کھیل چکے ہیں اور وہ بائیں ہاتھ کے بلے باز کے طور پر آسٹریلین مقامی کرکٹ میں کوئنز لینڈ اور تسمانیہ کے لیے بھی کھیل چکے ہیں۔ وہ وکٹ کیپر کے طور پر بھی کھیل سکتا ہے اور ایک قابل باؤلر ہے، رائٹ آرم آف اسپن بولنگ کرتا ہے۔  انھوں نے 5 نومبر 2014ء کو جنوبی افریقہ کے خلاف آسٹریلیا کے لیے ٹوئنٹی 20 انٹرنیشنل ڈیبیو کیا 

 ابتدائی کیریئر 
شمالی کوئنز لینڈ کے قصبے انیسفیل میں پیدا ہوئے، ڈنک اپنے کریئر کے اوائل میں برسبین چلے گئے تاکہ اپنے کرکٹ کے مواقع کو وسیع کر سکیں۔ اس نے برسبین گرائمر اسکول میں رگبی اور کرکٹ اسکالرشپ جیتنے سے پہلے مچلٹن اسٹیٹ ہائی اسکول میں ایک ماہر کرکٹ پروگرام میں حصہ لیا۔اس نے کوئنز لینڈ کے گریڈ کرکٹ مقابلے میں ناردرن سبربس ڈسٹرکٹ کرکٹ کلب کے لیے کھیلا اور نوجوانوں کی نمائندہ ٹیموں میں کوئنز لینڈ کی نمائندگی کی۔ "Ben Dunk". ESPNcricinfo. Retrieved 7 January 2011. وہ 2005 ءکے ورلڈ یوتھ کپ کے لیے آسٹریلوی اسکواڈ میں بھی شامل تھے۔

 مقامی اور ٹی 20 کیریئر 
ڈنک نے دسمبر 2009ء میں کوئنز لینڈ کے لیے اپنا ڈیبیو کیا، اسے ٹوئنٹی 20 ٹیم میں منتخب کیا گیا۔ 2009-10ء ڈنک کے لیے ایک بریک آؤٹ سیزن تھا، جس نے 9 میچ کھیلے اور 40 گیندوں پر ناٹ آؤٹ 70 رنز کی اننگز نمایاں تھی۔ "Ben Dunk". ESPNcricinfo. Retrieved 7 January 2011. اس نے اپنا شیفیلڈ شیلڈ کا آغاز اکتوبر 2010ء میں کوئنز لینڈ کے لیے کیا، ایک ماہر بلے باز کے طور پر کھیلتے ہوئے (کرس ہارٹلی نے کوئنز لینڈ کے وکٹ کیپر کے طور پر انتخاب برقرار رکھا)۔ 2012ء میں، ڈنک تسمانین ٹائیگرز میں چلا گیا۔ 18 اکتوبر 2014ء کو اس نے مقامی ایک روزہ مقابلے میں کوئنز لینڈ کے خلاف ناقابل شکست 229 رنز بنائے، ڈیوڈ وارنر کے 197 رنز کو پیچھے چھوڑ دیا اور آسٹریلیا کی مقامی کرکٹ میں پہلی ایک روزہ دگنی سنچری بنائی۔ ڈنک بگ بیش لیگ کے سیزن میں دو بار سب سے زیادہ رنز بنانے والے کھلاڑی رہے ہیں اور آٹھ میں سے چار فرنچائزز کے لیے کھیل چکے ہیں، حال ہی میں میلبورن اسٹارز کے لیے۔ پاکستان سپر لیگ میں وہ کراچی کنگز اور لاہور قلندرز دونوں کے لیے اور انڈین پریمیئر لیگ میں ممبئی انڈینز کے لیے کھیل چکے ہیں۔ جولائی 2020ء میں، انھیں 2020ء کیریبین پریمیئر لیگ کے لیے سینٹ کٹس اینڈ نیوس پیٹریاٹس اسکواڈ میں شامل کیا گیا۔   فروری 2022ء میں، بین ڈنک دوبارہ لاہور قلندرز کے لیے کھیلے، لیکن پھر انھیں پاور ہٹنگ کوچ کے عہدے کی پیشکش ہوئی۔

 مزید دیکھیے 
 کرکٹ
 آسٹریلیا قومی کرکٹ ٹیم
 ٹوئنٹی20 کرکٹ
 آسٹریلیا کے ٹوئنٹی 20 انٹرنیشنل کرکٹرز کی فہرست
 کوئنز لینڈ کےاول درجہ کرکٹ کھلاڑیوں کی فہرست

 حوالہ جات 

زمرہ:وکٹ کیپر
زمرہ:تسمانیا کے کرکٹر
زمرہ:سڈنی تھنڈر کے کرکٹ کھلاڑی
زمرہ:ممبئی انڈینز کے کرکٹ کھلاڑی
زمرہ:میلبورن اسٹارز کے کرکٹ کھلاڑی
زمرہ:بقید حیات شخصیات
زمرہ:لاہور قلندرز کے کرکٹ کھلاڑی
زمرہ:کراچی کنگز کے کرکٹ کھلاڑی
زمرہ:ہوبارٹ ہریکینز کے کرکٹ کھلاڑی
زمرہ:کوئنزلینڈ کے کرکٹ کھلاڑی
زمرہ:آسٹریلیا کے کرکٹ کھلاڑی
زمرہ:آسٹریلیا کے عالمی ٹوئنٹی/20 کرکٹ کھلاڑی
زمرہ:ایڈیلیڈ اسٹرائیکرز کے کرکٹ کھلاڑی
زمرہ:1987ء کی پیدائشیں
زمرہ:کوئنزلینڈ ٹیم کے کرکٹ کھلاڑی
زمرہ:ویکی ڈیٹا سے مطابقت رکھنے والی مختصر تفصیل